पूरन डावर (उद्योगी)

पूरन डावर भारतीय उद्यमी व समाजसेवी हैं वह डावर ग्रुप के चैयरमेन और लघु, कुटीर एवं मध्यम उपक्रम (एमएसएमई) की नेशनल बोर्ड कमेटी के सदस्य भी हैं। डावर वर्ष 1965 से ही सामाजिक रूप से राष्ट्रीय स्वयं सेवक संघ (आरएसएस) में सक्रिय रहे हैं, वह विभिन्न गतिविधियों, राज्य और राष्ट्रीय सम्मेलनों में सक्रिय रूप से हिस्सा लेने के अलावा अखिल भारतीय विधार्थी परिषद् (एबीवीपी) में विभिन्न पदों पर रह चुके हैं। समाजसेवी के रूप में उन्होंने सक्षम मेमोरियल फाउंडेशन का गठन अपने दिवंगत पुत्र की याद में किया था यह संस्था बच्चो और बेरोजगारों को रोजगार देने का काम करती है।

जीवन परिचय 
पूरन डावर का जन्म 26 सितम्बर 1953 को उत्तर प्रदेश के ज़िले आगरा में हुआ, डावर का परिवार अपना सबकुछ छोड़कर 1947 में पाकिस्तान से भारत आया और आगरा के मलपुरा रिफ्यूजी कैंप में शरणार्थी बनकर रहा।था इसीलिए उस समय उनके परिवार को भोजन तक के लिए संघर्ष करना पड़ा, उनके परिवार के  युवा और वृद्ध सदस्यों ने एकजुट होकर जीवित रहने का प्रयास किया और सिलाई व दूध बेचने से लेकर मजदूरी व कोयला बेचकर परिवार को पटरी पर लाने की कोशिश की ताकि परिवार के सदस्यों को जीवित रखा जा सके। पूरन डावर ने आगरा कॉलेज से 1971 में विज्ञान से स्नातक की उपाधि प्राप्त करते हुए 1973 में अर्थशास्त्र में स्नातकोत्तर व 1976 में कानून की पढाई भी पूरी कर ली थी। वह शुरू से ही राष्ट्रीय स्वंय सेवक संघ से जुड़े रहे और कई बार अपने कॉलेज के दिनों में अखिल भारतीय विधार्थी परिषद् में विभिन्न पदों पर भी रहे थे। उन्होंने डावर ग्रुप की शुरुआत 1977 में फुटवियर के खुदरा कारोबार से की और 1983 में उन्होंने शू स्टाइल के ब्रांड नाम से जूता बनाना शुरू किया 1986 में उन्होंने डावर फुटवियर इंडस्ट्रीज की शुरुआत कर दी थी। वर्तमान में डावर ग्रुप घरेलू बाजार को पूरा करने के अलावा कई देशों को निर्यात भी कर रहा है। कोरोना काल में वह खुलकर सामने आये और उन्होंने जरुरत मंद लोगो को अपनी संस्था के जरिये मात्र 10 रूपए में भोजन उपलब्ध कराया था।

सन्दर्भ

बाहरी कड़ियाँ 
इंस्टाग्राम पर पूरन डावर
भारतीय उद्यमी
जीवित लोग
उद्यमी
भारत के लोग
1953 में जन्मे लोग